  Виталий Пронин Дуннеын Ушъяськиз... США-лэн 44-тӥ президентэз Барак Обама  кунлэн кивалтӥсез сямен берпумзэ вазиськиз ас калыкезлы. Б. Обама 8 ар ужамезлы йылпумъянъёс лэсьтӥз. Докладэз час пала кыстӥськиз.- Асьмеос - дуннеысь тужгес узыр, кужмо но гажамон нация. Азьланез но асьме киын луыны кулэ. Кышкано ӧвӧл Россилэсь но Китайлэсь, - шуиз Обама.Люкаськемъёсты оскытыны выриз: Америкалэсь экономиказэ со кризисысь поттӥз,  Иранэн но Кубаен эшлыко кусыпъёсты юнматӥз. Б. Обама вормонъёсыз сярысь вераз ке но, Америкаысь политологъёс докладэз кылзэмзы бере  азьвыл президентсылэсь трос шекъёссэ пусйизы но шуизы: Б. Обамалэн огез валтӥсез вормонэз - президент луонэз йылпумъяськиз.Россиын Чорыгез воштэ кубиста Берло аръёсы странаямы улӥсьёс ӧжытгес сӥль но тросгес картошка сиыны ӧдъязы.Таӵе йылпумъянъёс лэсь-тӥзы Росстатысь экспертъёс. Соослэн эскеронъёссы возьматӥзы: 2013-тӥ-2015-тӥ аръёсы Россиын улӥсьёс адямилы быдэ 2 килолы ӧжытгес сиыны кутскиллям  сӥль, 5 килолы чорыг, 9 килолы йӧл но солэсь поттэм сиён-юон но 1 килолы сакыр. Тросгес сиыны кутскиллям картошка но мукет бакча сиёнъёсты.Диетологъёс пусъё: ичигес сакыр но тросгес ӵужкушман, кубиста сиён калыклы пайда гинэ ваёз. Сюлмаськытэ мукетыз. Дунъёс будэмен, адямиос дунтэм сиён-юон быръё, нош соослэн ӟечлыксы тазалыклы кышкытлык кылдытэ.Удмуртиын Уйпалан тросгес висё Шаерамы йылэ кынманэн но пыэдэн висисьёслэн лыдзы.Та вакытэ Удмуртиын 5 сюрс 500 адями черламын, со пӧлысь 2 сюрс 400-эз - нылпиос. Кылем арлэн та вакытэныз ӵошатыса, со 4 поллы тросгес. Уногес висё Ижын, Воткаын, Глазовын но Балезино, Яр ёросъёсын улӥсьёс. Удмуртиысь тазалыкез утёнъя министрлэн воштӥсез Л. Гузнищева верамъя, толшорлэн нырысетӥ арняяз больницае шедизы 200 нылпиос но сомындагес ик бадӟымъёс. Грипп пуктэмын 200-лэсь уно учырын. Черламъёс пӧлысь 90 процентэзлэн гонконг грипп шуон шараямын, та чер шаерамы туэ нырысьсэ вуиз.Галина Семёнова Теги: дуннеын  